钦定古今图书集成/方舆汇编/职方典/第1077卷 > 《游金山》顾圣之
## 钦定古今图书集成/方舆汇编/职方典/第1077卷 > 《游金山》顾圣之

紫金嵯峨插空起，高顶去地三十里。回互云梯昇几
重，幽阴烟壑临无底。双松隐隐欲至天，中有琳宇嵌
高巅。翠霭忽生巾舄上，丹霞常护檐楹前。“日华五色
辉碧落，云中时奏《钧天乐》。时乘御辇骖赤龙，玉女扬
幡导黄鹤。”余欲翻飞不可从，天花散作青芙蓉。纷纷
影落松间月，袅袅声飘岩外钟。